19 मार्च को बरेली में हुआ दूसरा रिसेप्शन; ससुराल जाते वक्त भावुक हुईं स्वरा
Swara Bhasker Fahad Ahmad Bareilly Reception Latest Photos Update - स्वरा ने सोशल मीडिया पर अपने दूसरे रिसेप्शन की फोटोज पोस्ट की है जिसमें वो एक ब्राउन सेड लहंगे में दिख रही हैं। स्वरा ने लिखा है कि ये लंहगा उनके लिए बॉर्डर पार से लाया गया है
स्वरा भास्कर ने हाल ही में ट्रेडिशनल तरीके से समाजवादी पार्टी के नेता फहाद अहमद से शादी की है। शादी के बाद उनकी विदाई का एक वीडियो वायरल हो रहा है। स्वरा इस वीडियो में इमोशनल दिखाई दे रही हैं।
जाहिर है कि वो अपने मां-बाप का घर छोड़कर ससुराल जा रही हैं। इस दौरान स्वरा के पिता ने उनके इस वीडियो पर कमेंट किया है। स्वरा के पिता ने लिखा है कि भले ही वो एक खडूस पिता हैं लेकिन उनकी विदाई देखकर वो काफी इमोशनल फील कर रहे हैं।
पाकिस्तान से आया स्वरा का लहंगा
स्वरा ने सोशल मीडिया पर अपने दूसरे रिसेप्शन की फोटोज पोस्ट की है जिसमें वो एक ब्राउन शेड लहंगे में दिख रही हैं। स्वरा ने लिखा है कि ये लहंगा उनके लिए बॉर्डर पार से लाया गया है। स्वरा ने उस लहंगे की काफी तारीफ की है। बता दें कि स्वरा-फहाद का ये दूसरा रिसेप्शन बरेली में हुआ। इसमें फहाद से जुड़े फैमिली मेंबर्स और दोस्त मौजूद रहे।
स्वरा-फहाद के दूसरे रिसेप्शन की कुछ फोटोज
ममता बनर्जी ने स्वरा को दी बधाई
पश्मिम बंगाल की सीएम ममता बनर्जी ने स्वरा को एक नोट के जरिए शादी की मुबारकबाद दी है। इसके जवाब में स्वरा ने भी ममता का आभार जताया है। स्वरा ने लिखा, 'आपकी इन शुभकामनाओं को पाकर खुश महसूस कर रही हूं, आप रिसेप्शन में आतीं तो सोने पर सुहागा होता लेकिन फिर भी आपके इस जेस्चर पर शुक्रिया अदा कर रही हूं।'
दिल्ली के बाद बरेली में हुआ दूसरा रिसेप्शन
दिल्ली के बाद दूसरा रिसेप्शन फहाद के घर बरेली हुआ। ये रिसेप्शन बरेली के नैनीताल रोड स्थित निर्वाना रिसोर्ट में हुआ। इस रिसेप्शन में करीब एक हजार लोगों को न्योता दिया गया था। जिसमें फहाद के गांव बहेड़ी, दिल्ली, मुंबई समेत कई शहरों के मेहमान पहुंचे। रिपोर्ट्स के मुताबिक, समाजवादी पार्टी के कई बड़े नेता भी इस फंक्शन में पहुंचे थे।
16 मार्च को दिल्ली में हुआ पहला रिसेप्शन
इससे पहले स्वरा और फहाद ने 16 मार्च को दिल्ली में एक ग्रैंड रिसेप्शन पार्टी दी थी। इस पार्टी में राजनीतिक जगत से कई हस्तियों ने शिरकत की। पार्टी में राहुल गांधी, शशि थरूर. अरविंद केजरीवाल और अखिलेश यादव सहित तमाम राजनेता पहुंचे थे। वहीं राज्यसभा सांसद और एक्ट्रेस जया बच्चन ने भी पार्टी में शिरकत की।
कानूनी तौर पर पहले ही शादीशुदा हैं स्वरा-फहाद
स्वरा-फहाद ने 6 जनवरी को स्पेशल मैरिज एक्ट, 1954 के तहत कोर्ट में शादी के पेपर्स दाखिल किए और शादी कर ली थी। स्वरा ने सोशल मीडिया पर एक वीडियो के जरिए इस बात से पर्दा उठाया था।
फहाद और स्वरा की पहली मुलाकात 2019 में एक प्रोटेस्ट के दौरान हुई थी। प्रोटेस्ट के दौरान दोनों में दोस्ती हुई और बातचीत का सिलसिला शुरू हुआ। मार्च 2020 में फहाद ने स्वरा को अपनी बहन की शादी पर बुलाया। हालांकि स्वरा उस वक्त शूट में बिजी थीं इसलिए नहीं जा सकीं। 2020 से लेकर 2022 तक, इन दो सालों में दोनों के बीच नजदीकियां बढ़ीं। नजदीकियां फिर प्यार में बदल गईं और देखते-देखते दोनों ने शादी कर ली।
